title: Sklep Sveta 2012/35/SZVP z dne 23. januarja 2012 o spremembah Sklepa 2010/413/SZVP o omejevalnih ukrepih proti Iranu

text:
               24.1.2012

               SL

               Uradni list Evropske unije

               L 19/22

         SKLEP SVETA 2012/35/SZVP
   z dne 23. januarja 2012
   o spremembah Sklepa 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 29 Pogodbe,
   ob upoštevanju naslednjega:

               (1)

               Svet je dne 27. februarja 2007 sprejel Skupno stališče 2007/140/SZVP o omejevalnih ukrepih proti Iranu (1), s katerim se izvaja Resolucija Varnostnega sveta Združenih narodov (RVSZN) 1737 (2006).

               (2)

               Svet je dne 23. aprila 2007 sprejel Skupno stališče 2007/246/SZVP (2), s katerim se izvaja RVSZN 1747 (2007).

               (3)

               Svet je dne 7. avgusta 2008 sprejel Skupno stališče 2008/652/SZVP (3), s katerim se izvaja RVSZN 1803 (2008).

               (4)

               Svet je dne 26. julija 2010 sprejel Sklep 2010/413/SZVP (4), s katerim se izvaja RVSZN 1929 (2010).

               (5)

               Svet je dne 1. decembra 2011 znova izrazil hudo in vse večjo zaskrbljenost zaradi narave iranskega jedrskega programa ter zlasti zaradi ugotovitev iz zadnjega poročila Mednarodne agencije za atomsko energijo (MAAE) o dejavnostih Irana, povezanih z razvojem vojaške jedrske tehnologije. Svet se je zato v skladu z izjavo Evropskega sveta z dne 23. oktobra 2011 odločil veljavne sankcije dopolniti tako, da v tesnem sodelovanju z mednarodnimi partnerji preuči dodatne ukrepe, vključno z ukrepi, s katerimi bi močno prizadeli iranski finančni sistem, ukrepi v prometnem in energetskem sektorju, ukrepi proti združenim silam iranske revolucionarne garde (IRGC) in ukrepi na drugih področjih.

               (6)

               Evropski svet je dne 9. decembra 2011 podprl sklepe Sveta z dne 1. decembra 2011 in pozval Svet, naj prednostno preuči možnost dopolnitve področja uporabe omejevalnih ukrepov Unije proti Iranu.

               (7)

               V zvezi s tem bi bilo treba prepovedati ali nadzorovati dobavo, prodajo ali prenos dodatnih predmetov, surovin, opreme, blaga in tehnologije v Iran, ki bi jih lahko uporabil pri dejavnostih, povezanih z bogatenjem in predelavo urana ali pridobivanjem težke vode, za razvoj izstrelitvenih sistemov jedrskega orožja ali pri dejavnostih, povezanih z drugimi vprašanji, zaradi katerih je MAAE izrazila zaskrbljenost ali jih opredelila kot nerešena, ali pri drugih programih orožja za množično uničevanje. Ta prepoved bi morala veljati tudi za blago in tehnologijo z dvojno rabo.

               (8)

               Ob upoštevanju morebitne povezave med prihodki, ki jih v Iranu ustvarja energetski sektor, in financiranjem dejavnosti Irana, ki so nevarne z vidika širjenja jedrskega orožja, ter dejstva, da imajo oprema za kemične postopke in materiali, ki so potrebni v petrokemični industriji, veliko skupnega s tistimi, ki so potrebni za nekatere občutljive dejavnosti v ciklusu jedrskega goriva, kot je poudarjeno v RVSZN 1929 (2010), bi morala biti prepovedana prodaja, dobava ali prenos dodatne pomembne opreme in tehnologije, ki bi se lahko uporabila v ključnih panogah industrije nafte in zemeljskega plina, vključno s petrokemično industrijo. Države članice bi morale prepovedati tudi vse nove naložbe v petrokemično panogo v Iranu.

               (9)

               Poleg tega bi bilo treba prepovedati nakup, uvoz ali prevoz surove nafte in naftnih derivatov ter petrokemičnih izdelkov iz Irana.

               (10)

               Prepovedati bi bilo treba tudi prodajo, nakup, prevoz ali posredovanje pri prodaji ali nakupu zlata, žlahtnih kovin in diamantov iranski vladi, od nje oziroma zanjo.

               (11)

               Prav tako bi bilo treba prepovedati dostavo iranskih bankovcev in kovancev, ki so novo natisnjeni oziroma skovani ali še niso bili izdani, Centralni banki Irana ali v njeno korist.

               (12)

               Poleg tega bi bilo treba uvesti omejevalne ukrepe proti Centralni banki Irana zaradi njenega sodelovanja pri dejavnostih z namenom izognitve sankcijam, uvedenim proti Iranu.

               (13)

               Uvesti bi bilo treba omejitve vstopa ter zamrznitev sredstev in gospodarskih virov za dodatne osebe in subjekte, ki iransko vlado podpirajo pri izvajanju dejavnosti, nevarnih z vidika širjenja jedrskega orožja, ali pri razvoju izstrelitvenih sistemov jedrskega orožja, zlasti za osebe in subjekte, ki iranski vladi zagotavljajo finančno, logistično ali materialno pomoč.

               (14)

               Uporaba ukrepov omejitve vstopa in zamrznitve sredstev članom IRGC ne bi smela biti omejena le na vodilne člane IRGC, temveč bi se lahko ti ukrepi uporabljali tudi za ostale člane IRGC.

               (15)

               Nadalje bi bilo treba na seznam oseb in subjektov iz Priloge II k Sklepu 2010/413/SZVP, za katere veljajo omejevalni ukrepi, uvrstiti še druge osebe in subjekte.

               (16)

               Za izvajanje nekaterih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   Sklep Sveta 2010/413/SZVP se spremeni, kot sledi:

               1)

               točka (e) člena 1(1) se nadomesti z naslednjim:

                           "(e)

                           drugega blaga in tehnologije z dvojno rabo, kot je navedeno v Prilogi I k Uredbi Sveta (ES) št. 428/2009 z dne 5. maja 2009 o vzpostavitvi režima Skupnosti za nadzor izvoza, prenosa, posredovanja in tranzita blaga z dvojno rabo (5), ki ni zajeto pod točko (a), razen nekaterih predmetov iz skupine 5 – del 1 in skupine 5 – del 2 iz Priloge I k navedeni uredbi.

               2)

               vstavijo se naslednji členi:
               "Člen 3a
               1.   Prepovedan je uvoz, nakup ali prevoz surove nafte in naftnih derivatov iz Irana.
               Unija sprejme potrebne ukrepe, s katerimi določi, za katere predmete se uporablja ta določba.
               2.   Prepovedano je neposredno ali posredno zagotavljanje financiranja ali finančne pomoči, vključno z izvedenimi finančnimi instrumenti, ter zavarovanja in pozavarovanja v zvezi z uvozom, nakupom ali prevozom surove nafte in naftnih derivatov iz Irana.
               Člen 3b
               1.   Prepovedan je uvoz, nakup ali prevoz petrokemičnih izdelkov iz Irana.
               Unija sprejme potrebne ukrepe, s katerimi določi, za katere predmete se uporablja ta določba.
               2.   Prepovedano je neposredno ali posredno zagotavljanje financiranja ali finančne pomoči ter zavarovanja in pozavarovanja v zvezi z uvozom, nakupom ali prevozom petrokemičnih izdelkov iz Irana.
               Člen 3c
               1.   Prepovedi iz člena 3a ne vplivajo na izpolnjevanje pogodbenih obveznosti do 1. julija 2012 na podlagi pogodb, sklenjenih pred 23. januarja 2012 ali na podlagi dodatnih pogodb, ki jih je bilo treba skleniti in izvršiti zaradi izpolnitve navedenih pogodbenih obveznosti do 1. julija 2012.
               2.   Prepovedi iz člena 3a ne vplivajo na izpolnitev pogodbenih obveznosti na podlagi pogodb, sklenjenih pred 23. januarja 2012 ali na podlagi dodatnih pogodb, ki jih je bilo treba skleniti in izvršiti zaradi izpolnitve navedenih pogodbenih obveznosti do 1. julija 2012, kadar je namen dobave iranske surove nafte ali petrokemičnih izdelkov ali dobička iz njune dobave povračilo neporavnanih terjatev na podlagi pogodb, sklenjenih pred. 23. januarja 2012 in ki posebej predvidevajo takšna povračila osebam ali subjektom na ozemlju držav članic ali ozemlju, ki je pod njihovo sodno pristojnostjo.
               Člen 3d
               1.   Prepovedi iz člena 3b ne vplivajo na izpolnitev pogodbenih obveznosti do 1. maja 2012 na podlagi pogodb, sklenjenih pred 23. januarja 2012 ali na podlagi dodatnih pogodb, ki jih je bilo treba skleniti in izvršiti zaradi izpolnitve navedenih pogodbenih obveznosti do 1. maja 2012.
               2.   Prepovedi iz člena 3b ne vplivajo na izpolnitev pogodbenih obveznosti na podlagi pogodb, sklenjenih pred 23. januarja 2012 ali na podlagi dodatnih pogodb, ki jih je bilo treba skleniti in izvršiti zaradi izpolnitve navedenih pogodbenih obveznosti, kadar je namen dobave ali dobička iz dobave petrokemičnih izdelkov povračilo neporavnanih terjatev na podlagi pogodb sklenjenih pred. 23. januarja 2012 in ki posebej predvidevajo takšna povračila osebam ali subjektom na ozemlju držav članic ali ozemlju, ki je pod njihovo sodno pristojnostjo.";

               3)

               vstavijo se naslednji členi:
               "Člen 4a
               1.   Za državljane držav članic velja prepoved z ozemlja držav članic ali z uporabo plovil ali zrakoplovov pod njihovo sodno pristojnostjo prodajati, dobavljati ali zagotavljati prevoz ključne opreme in tehnologije ne glede na izvor, za namene petrokemične industrije v Iranu, iranskih podjetij ali podjetij v lasti Irana, ki so dejavna v tej industriji izven Irana.
               Unija s potrebnimi ukrepi določi predmete, za katere se bo uporabljala ta določba.
               2.   Podjetjem v Iranu, ki so dejavna v iranski petrokemični industriji, ali iranskim podjetjem ali podjetjem v lasti Irana, ki so dejavna v tej industriji zunaj Irana, je prepovedano zagotavljati:

                           (a)

                           tehnično pomoč ali usposabljanje in druge storitve v zvezi s ključno opremo in tehnologijo, kot je opredeljeno v skladu z odstavkom 1;

                           (b)

                           financiranje ali finančno pomoč za vsako prodajo, dobavo, prevoz ali izvoz ključne opreme in tehnologije, kot je opredeljeno v skladu z odstavkom 1, ali za zagotavljanje s tem povezane tehnične pomoči ali usposabljanja.

                     3.   Prepovedano je zavestno ali namerno sodelovati v dejavnostih, katerih namen ali učinek je izogniti se prepovedim iz odstavkov 1 in 2.
               Člen 4b
               1.   Prepoved iz člena 4(1) ne vpliva na izpolnitev pogodbenih obveznosti dobave blaga na podlagi pogodb, sklenjenih pred 26. julijem 2010.
               2.   Prepovedi iz člena 4 ne vplivajo na izpolnitev pogodbenih obveznosti na podlagi pogodb, sklenjenih pred 26. julijem 2010 v zvezi z naložbami, ki so jih v Iranu pred tem datumom izvedla podjetja s sedežem v državah članicah.
               3.   Prepoved iz člena 4a(1) ne vpliva na izpolnitev pogodbenih obveznosti dobave blaga na podlagi pogodb, sklenjenih pred 23. januarja 2012.
               4.   Prepovedi iz člena 4a ne vplivajo na izpolnitev pogodbenih obveznosti na podlagi iz pogodb, sklenjenih pred 23. januarja 2012 v zvezi z naložbami, ki so jih v Iranu pred tem datumom izvedla podjetja s sedežem v državah članicah.
               Člen 4c
               Prepovedana je neposredna ali posredna prodaja, nakup, prevoz ali posredovanje zlata in žlahtnih kovin ter diamantov iranski vladi, njenim javnim organom, družbam in agencijam, Centralni banki Irana ter osebam in subjektom, ki delujejo v njihovem imenu in po njihovih navodilih, ali subjektom, ki so v njihovi lasti ali pod njihovim nadzorom, prav tako je prepovedana tovrstna prodaja, nakup, prevoz ali posredovanje od njih in zanje.
               Unija s potrebnimi ukrepi določi predmete, za katere se bo uporabljala ta določba.
               Člen 4d
               Prepovedano je dostavljati iranske bankovce in kovance, ki so novo natisnjeni oziroma skovani ali še niso bili izdani, Centralni banki Irana ali v njeno korist.";

               4)

               vstavi se naslednji člen:
               "Člen 6a
               Prepovedano je:

                           (a)

                           odobriti kakršno koli finančno posojilo ali kredit podjetjem v Iranu, ki so dejavna v iranski petrokemični industriji, ali iranskim podjetjem ali podjetjem v lasti Irana, ki so dejavna v tej industriji izven Irana;

                           (b)

                           pridobiti ali povečati lastniške deleže v podjetjih v Iranu, ki so dejavna v iranski petrokemični industriji, ali v iranskih podjetjih ali podjetjih v iranski lasti, ki so dejavna v tej industriji zunaj Irana, vključno z nakupom teh podjetij v celoti ali nakupom delnic in lastniških vrednostnih papirjev;

                           (c)

                           ustanoviti kakršno koli skupno podjetje s podjetji v Iranu, ki so dejavna v iranski petrokemični industriji, kakor tudi z morebitnimi hčerinskimi podjetji ali podružnicami pod njihovim nadzorom.";

               5)

               člen 7 se nadomesti z naslednjim:
               "Člen 7
               1.   Prepovedi iz točk (a) oziroma (b) člena 6:

                           (i)

                           ne vpliva na izpolnitev pogodbenih obveznosti na podlagi pogodb ali dogovorov, sklenjenih pred 26. julijem 2010;

                           (ii)

                           ne preprečuje povečanja lastniškega deleža, če je tako povečanje obveznost na podlagi dogovora, sklenjenega pred 26. julijem 2010.

                     2.   Prepoved iz točk (a) oziroma (b) člena 6a:

                           (i)

                           ne vpliva na izpolnitev pogodbenih obveznosti na podlagi pogodb ali dogovorov, sklenjenih pred 23. januarja 2012;

                           (ii)

                           ne predstavlja ovire za povečanje lastniškega deleža, če je tako povečanje obveznost na podlagi dogovora, sklenjenega pred 23. januarja 2012.";

               6)

               odstavek 1 člena 19 se spremeni, kot sledi:

                           a)

                           točka (b) se nadomesti z naslednjim:

                                       "(b)

                                       osebe, ki niso navedene v Prilogi I in ki sodelujejo v dejavnostih Irana, nevarnih z vidika širjenja jedrskega orožja, ali pri razvoju izstrelitvenih sistemov jedrskega orožja, so z njimi neposredno povezane ali jih podpirajo, vključno s sodelovanjem pri nabavi prepovedanih predmetov, blaga, opreme, surovin in tehnologije, ali osebe, ki delujejo v njihovem imenu ali po njihovih navodilih, ali osebe, ki so osebam ali subjektom, uvrščenim na seznam, pomagale pri izmikanju določbam RVSZN 1737 (2006), RVSZN 1747 (2007), RVSZN 1803 (2008) ali RVSZN 1929 (2010) ali tega sklepa oziroma pri kršenju navedenih določb, ter drugi člani IRGC, navedeni v Prilogi II.";

                           b)

                           doda se naslednja točka:

                                       "(c)

                                       druge osebe, ki niso navedene v Prilogi I in podpirajo iransko vlado, ter z njimi povezane osebe s seznama v Prilogi II.";

               7)

               člen 20 se spremeni, kot sledi:

                           a)

                           odstavek 1 se spremeni, kot sledi:

                                       i)

                                       točka (b) se nadomesti z naslednjim:

                                                   "(b)

                                                   osebe in subjekti, ki niso navedeni v Prilogi I in ki sodelujejo v dejavnostih Irana, nevarnih z vidika širjenja jedrskega orožja, ali pri razvoju izstrelitvenih sistemov jedrskega orožja, so z njimi neposredno povezani ali jih podpirajo, vključno s sodelovanjem pri nabavi prepovedanih predmetov, blaga, opreme, surovin in tehnologije, ali osebam in subjektom, ki delujejo v njihovem imenu ali po njihovih navodilih, ali subjektom, ki jim pripadajo ali jih nadzirajo, tudi na nezakonit način, ali osebe in subjekti, ki so osebam ali subjektom, uvrščenim na seznam, pomagale pri izmikanju določbam RVSZN 1737 (2006), RVSZN 1747 (2007), RVSZN 1803 (2008) ali RVSZN 1929 (2010) ali tega sklepa oziroma pri kršenju navedenih določb, kakor tudi drugim članom in subjektom IRGC in IRISL in subjektom, ki so v njihovi lasti ali pod njihovim nadzorom ali delujejo v njihovem imenu in so navedeni v Prilogi II.";

                                       ii)

                                       doda se naslednja točka:

                                                   "(c)

                                                   druge osebe in subjekti, ki niso navedeni v Prilogi I in podpirajo iransko vlado, ter z njimi povezani osebe in subjekti s seznama v Prilogi II.";

                           b)

                           vstavi se naslednji odstavek:
                           "4a.   Kar zadeva osebe in subjekte s seznama v Prilogi II, so izjeme dopustne tudi za sredstva in gospodarske vire, ki naj bi bili nakazani na račun ali z računa diplomatskega ali konzularnega predstavništva ali mednarodne organizacije, ki ima imuniteto v skladu z mednarodnim pravom, če so taka plačila namenjena za opravljanje uradnih nalog diplomatskega ali konzularnega predstavništva ali mednarodne organizacije.";

                           c)

                           dodajo se naslednji odstavki:
                           "7.   Določbe odstavkov 1 in 2 se ne uporabljajo za transakcije, ki jih Centralna banka Irana opravi iz zamrznjenih sredstev ali gospodarskih virov prejetih po datumu njene uvrstitve ali za transakcije sredstev ali gospodarskih virov, ki jih Centralna banka Irana po njeni uvrstitvi prejme kot plačilo na podlagi posebne pogodbe o trgovskih poslih, ki ga opravijo finančne institucije, ki niso uvrščene, pod pogojem, da zadevna država članica za vsak primer posebej ugotovi, da plačila ni posredno ali neposredno prejela oseba ali subjekt iz odstavka 1.
                           8.   Določbe odstavka 1 se ne uporabljajo za transakcije, ki jih Centralna banka Irana opravi iz zamrznjenih sredstev ali gospodarskih virov, če je njihov namen finančnim institucijam v sodni pristojnosti držav članic zagotoviti likvidnost za financiranje trgovskih poslov, pod pogojem, da je zadevna država članica to transakcijo odobrila.
                           9.   Določba odstavka 2 ne vpliva na plačila Centralni banki Irana, opravljena zaradi izpolnitve pogodbenih obveznosti v skladu s členi 3a, 3b, 3c ali 3d.
                           10.   Ne glede na določbe odstavka 1 lahko Banka Tejarat, uvrščena na seznam iz Priloge II, dva meseca po datumu njene uvrstitve opravlja transakcije iz zamrznjenih sredstev ali gospodarskih virov, prejetih po navedenem datumu ali prejema plačila na podlagi posebne pogodbe o trgovskih poslih, pod pogojem, da zadevna država članica za vsak primer posebej ugotovi, da plačila ni posredno ali neposredno prejela oseba ali subjekt iz odstavka 1.
                           11.   Določbe odstavkov 7, 8, 9 in 10 ne vplivajo na določbe odstavkov 3, 4, 4a, 5 in 6 tega člena in odstavka 3 člena 10.";

               8)

               odstavek 2 člena 24 se nadomesti z naslednjim:
               "2.   Kadar Svet odloči, da se za osebo ali subjekt uporabljajo ukrepi iz členov 19(1)(b) in (c) ter 20(1)(b) in (c), ustrezno spremeni Prilogo II.";

               9)

               odstavek 2 člena 25 se nadomesti z naslednjim:
               "2.   V Prilogo I in II se vključijo tudi razpoložljivi podatki, potrebni za identifikacijo zadevnih oseb ali subjektov, ki jih posreduje Varnostni svet, ali za Prilogo I, Odbor. Pri osebah lahko ti podatki vključujejo imena, vključno z vzdevki, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcijo ali poklic. Pri subjektih lahko ti podatki vključujejo nazive, kraj in datum vpisa, številko vpisa in sedež podjetja. V prilogah I in II se navede tudi datum uvrstitve na seznam.";

               10)

               odstavka 2 in 3 člena 26 se nadomestita z naslednjim:
               "2.   Ukrepi v zvezi s prepovedjo uvoza, nakupa ali prevoza surove nafte in naftnih derivatov ter petrokemičnih izdelkov iz Irana iz člena 3a se pregledajo do 1. maja 2012, zlasti ob ustreznem upoštevanju razpoložljivosti in finančnih pogojev dobave surove nafte in naftnih derivatov, proizvedenih v državah razen Irana, zaradi zagotovitve nadaljevanja dobav energije državam članicam.
               3.   Ukrepi iz členov 19(1)(b) in (c) ter 20(1)(b) in (c) se pregledajo v rednih časovnih presledkih vsaj vsakih 12 mesecev. Za zadevne osebe in subjekte se bodo nehali uporabljati, če Svet v skladu s postopkom iz člena 24 ugotovi, da ni več pogojev za njihovo uporabo.".

         Člen 2
   1.   Osebe in subjekti iz Priloge I k temu sklepu se dodajo na seznam iz Priloge II k Sklepu 2010/413/SZVP.
   2.   Subjekt iz Priloge II k temu sklepu se črta s seznama iz Priloge II k Sklepu 2010/413/SZVP.
   3.   Podatki iz Priloge II k Sklepu 2010/413/SZVP se spremenijo, kot je določeno v Prilogi III k temu sklepu.
   Člen 3
   Ta sklep začne veljati na dan sprejetja.

      V Bruslju, 23. januarja 2012

            Za Svet

            Predsednica

         C. ASHTON

      (1)  UL L 61, 28.2.2007, str. 49.

      (2)  UL L 106, 24.4.2007, str. 67.

      (3)  UL L 213, 8.8.2008, str. 58.

      (4)  UL L 195, 27.7.2010, str. 39.

      (5)  UL L 134, 29.5.2009, str. 1.";

      PRILOGA I

         Seznam oseb in subjektov iz člena 2(1)

      I.   Osebe in subjekti, vključeni v jedrske dejavnosti ali dejavnosti v zvezi z balističnimi raketami

      B.   Subjekti

                  Ime

                  Podatki za ugotavljanje istovetnosti

                  Razlogi

                  Datum uvrstitve

                  1.

                  Central Bank of Iran (Centralna banka Irana) (alias Central Bank of the Islamic Republic of Iran)

                              Poštni naslov: Mirdamad Blvd., NO.144, Tehran, Islamska republika Iran

                              P.O. Box: 15875 / 7177

                              Centrala: +98 21 299 51

                              Telegrafski naslov: MARKAZBANK

                              Teleks: 216 219-22

                              MZBK IR SWIFT: BMJIIRTH

                              Spletna stran: http://www.cbi.ir

                              e-pošta: G.SecDept@cbi.ir

                  Sodelovanje pri dejavnostih v izogib sankcijam.

                  23.1.2012

                  2.

                  Banka Tejarat

                              Poštni naslov: Taleghani Br. 130, Taleghani Ave.

                              P.O. Box: 11365 - 5416, Tehran

                              Tel.: 88826690

                              Teleks.: 226641 TJTA IR.

                              Faks: 88893641

                              Spletna stran: http://www.tejaratbank.ir

                  Banka Tejarat je banka v državni lasti. Neposredno je spodbujala prizadevanja Irana na področju jedrske energije. Leta 2011 je na primer omogočila prenos več deset milijonov dolarjev, da bi pomagala Iranski organizaciji za jedrsko energijo, ki je na seznamu ZN, pri njenih stalnih prizadevanjih za pridobivanje t. i. urana "yellowcake". Iranska organizacija za jedrsko energijo je vodilna organizacija v Iranu za raziskave in razvoj na področju jedrske tehnologije. Vodi programe za proizvodnjo cepljivih materialov.
                  Banka Tejarat je že v preteklosti pomagala iranskim bankam, uvrščenim na seznam, da bi se izognile mednarodnim sankcijam. Sodelovala je na primer pri poslih, v katere so bila vključena podjetja Shahid Hemmat Industrial Group, uvrščena na seznam ZN.
                  Zadnja leta je ponujala finančne storitve bankam Bank Mellat in Export Development Bank of Iran (EDBI), uvrščenim na seznam EU. Banka Tejarat podpira tudi dejavnosti hčerinskih in podrejenih podjetij Iranske revolucionarne garde (Iran Revolutionary Guard Corps – IRGC), Organizacije obrambne industrije (Defence Industries Organisation - DIO) in MODAFL, obe na seznamu ZN.

                  23.1.2012

                  3.

                  Tidewater (alias Tidewater Middle East Co.)

                  Poštni naslov: No. 80, Tidewater Building, Vozara Street, Next to Saie Park, Tehran, Iran

                  V lasti ali pod nadzorom Iranske revolucionarne garde (IRGC).

                  23.1.2012

                  4.

                  Turbine Engineering Manufacturing (TEM) (alias T.E.M. Co.)

                  Poštni naslov: Shishesh Mina Street, Karaj Special Road, Tehran, Iran

                  Uporablja se kot navidezna družba za tajne dejavnosti v zvezi z naročili pristojne družbe Iran Aircraft Industries (IACI).

                  23.1.2012

                  5.

                  Sad Export Import Company (alias SAD Import & Export Company)

                  Poštni naslov: Haftom Tir Square, South Mofte Avenue, Tour Line No; 3/1, Tehran, Iran
                  P.O. Box 1584864813 Tehran, Iran

                  Uporablja se kot navidezna družba za pristojno Organizacijo obrambne industrije (Defence Industries Organization - DIO). Vpletena v pošiljanje orožja v Sirijo. Družba naj bi bila vpletena tudi v nezakonit prenos orožja na krovu ladje M/V Monchegorsk.

                  23.1.2012

                  6.

                  Rosmachin

                  Poštni naslov: Haftom Tir Square, South Mofte Avenue, Tour Line No; 3/1, Tehran, Iran
                  P.O. Box 1584864813 Tehran, Iran

                  Navidezna družba za družbo Sad Export Import Company. Vpletena v nezakonit prenos orožja na krovu ladje M/V Monchegorsk.

                  23.1.2012

            II.   Islamska revolucionarna garda (IRGC)

      A.   Osebe

                  Ime

                  Podatki za ugotavljanje istovetnosti

                  Razlogi

                  Datum uvrstitve

                  1.

                  Ali Ashraf NOURI

                  Namestnik poveljnika IRGC, vodja političnega urada IRGC

                  23.1.2012

                  2.

                  Hojatoleslam Ali SAIDI (alias Hojjat- al-Eslam Ali Saidi ali Saeedi)

                  Predstavnik vrhovnega verskega voditelja pri IRGC

                  23.1.2012

                  3.

                  Amir Ali Haji ZADEH (alias Amir Ali Hajizadeh)

                  Poveljnik zračnih sil IRGC, brigadni general

                  23.1.2012

      B.   Subjekti

                  Ime

                  Podatki za ugotavljanje istovetnosti

                  Razlogi

                  Datum uvrstitve

                  1.

                  Behnam Sahriyari Trading Company

                  Poštni naslov: Ziba Buidling, 10th Floor, Northern Sohrevardi Street, Tehran, Iran

                  Maja leta 2007 je podjetje poslalo dva zabojnika različnih vrst strelnega orožja iz Irana v Sirijo, s čimer je kršilo operativni odstavek 5 Resolucije VS ZN 1747(2007).

                  23.1.2012

            III.   Podjetje Islamic Republic of Iran Shipping Lines (IRISL)

      B.   Subjekti

                  Ime

                  Podatki za ugotavljanje istovetnosti

                  Razlogi

                  Datum uvrstitve

                  1.

                  BIIS Maritime Limited

                  Poštni naslov: 147/1 St. Lucia, Valletta, Malta

                  V lasti ali pod nadzorom pristojne družbe Irano Hind

                  23.1.2012

                  2.

                  Darya Delalan Sefid Khazar Shipping Company (Iran) (alias Khazar Sea Shipping Lines or Darya-ye Khazar Shipping Company ali Khazar Shipping Co. or KSSL ali Daryaye Khazar (Caspian Sea) Co. ali Darya-e-khazar shipping Co.)

                  Poštni naslov: M. Khomeini St., Ghazian, Bandar Anzil, Gilan, IranNo. 1, End of Shahid Mostafa Khomeini St., Tohid Square, Bandar Anzali, 1711-324, Iran

                  V lasti ali pod nadzorom IRISL

                  23.1.2012

      PRILOGA II

         Subjekt iz člena 2(2)

      Syracuse S.L

      PRILOGA III

         Subjekta iz člena 2(3)

                  Ime

                  Podatki za ugotavljanje istovetnosti

                  Razlogi

                  Datum uvrstitve

                  1.

                  Hanseatic Trade Trust & Shipping (HTTS) GmbH

                  Poštni naslov: Schottweg 7, 22087 Hamburg, Germany; Opp 7th Alley, Zarafshan St, Eivanak St, Qods Township; HTTS GmbH

                  Pod nadzorom in/ali zastopa podjetje IRISL. HTTS je registrirana na istem naslovu kot IRISL Europe GmbH v Hamburgu, njen direktor dr. Naser Baseni pa je bil prej zaposlen pri IRISL.

                  23.1.2012

                  2.

                  Oasis Freight Agency

                  Poštni naslov: Al Meena Street, Opposite Dubai Ports & Customs, 2nd Floor, Sharaf Building, Dubai UAE; Sharaf Building, 1st Floor, Al Mankhool St., Bur Dubai, P.O. Box 5562, Dubai, United Arab Emirates; Sharaf Building, No. 4, 2nd Floor, Al Meena Road, Opposite Customs, Dubai, United Arab Emirates, Kayed Ahli Building, Jamal Abdul Nasser Road (Parallel to Al Wahda St.), P.O. Box 4840, Sharjah, United Arab Emirates

                  Zastopa podjetje IRISL v Združenih arabskih emiratih. Nadomestilo jo je podjetje Good Luck Shipping Company, ki je tudi pristojno za zastopanje podjetja IRISL.

                  23.1.2012


title: Sklep Sveta (EU) 2016/1392 z dne 12. julija 2016 o podpisu, v imenu Evropske unije, in začasni uporabi Protokola o spremembi k Sporazumu med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES

text:
               19.8.2016

               SL

               Uradni list Evropske unije

               L 225/1

         SKLEP SVETA (EU) 2016/1392
   z dne 12. julija 2016
   o podpisu, v imenu Evropske unije, in začasni uporabi Protokola o spremembi k Sporazumu med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 115 v povezavi s členom 218(5) in drugim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 14. maja 2013 pooblastil Komisijo, da začne pogajanja s Kneževino Monako o spremembi Sporazuma med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES (1) (v nadaljnjem besedilu: Sporazum), da se ta sporazum uskladi z nedavnim razvojem dogodkov na svetovni ravni, na kateri je bilo dogovorjeno, da se avtomatična izmenjava informacij spodbuja kot mednarodni standard.

               (2)

               Besedilo Protokola o spremembi k Sporazumu (v nadaljnjem besedilu: Protokol o spremembi), ki je rezultat teh pogajanj, ustrezno odraža pogajalske smernice, ki jih je izdal Svet, saj usklajuje Sporazum z najnovejšim razvojem dogodkov na mednarodni ravni v zvezi z avtomatično izmenjavo informacij, in sicer s svetovnim standardom za avtomatično izmenjavo informacij o finančnih računih za namene obdavčenja, ki ga je oblikovala Organizacija za gospodarsko sodelovanje in razvoj (OECD). Unija, njene države članice in Kneževina Monako so dejavno sodelovale pri delu svetovnega foruma OECD za podporo razvoju in izvajanju navedenega standarda. Besedilo sporazuma, kakor ga spreminja Protokol o spremembi, je pravna podlaga za izvajanje svetovnega standarda v odnosih med Unijo in Kneževino Monako.

               (3)

               Protokol o spremembi bi bilo treba podpisati.

               (4)

               Glede na usmeritve, ki jih je izrazila Kneževina Monako v okviru svetovnega foruma OECD, bi bilo treba Protokol o spremembi začasno uporabljati od 1. januarja 2017, dokler se ne zaključijo postopki, potrebni za njegovo sklenitev–

         SPREJEL NASLEDNJI SKLEP:
   Člen 1
   Podpis, v imenu Unije, Protokola o spremembi k Sporazumu med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES, se odobri s pridržkom sklenitve navedenega protokola o spremembi.
   Besedilo Protokola o spremembi je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola o spremembi v imenu Unije.
   Člen 3
   Ob upoštevanju vzajemnosti se Protokol o spremembi začasno uporablja od 1. januarja 2017, dokler se ne zaključijo postopki, potrebni za njegovo sklenitev.
   Predsednik Sveta v imenu Unije uradno obvesti Kneževino Monako o svoji nameri, da se ob upoštevanju vzajemnosti Protokol o spremembi začasno uporablja od 1. januarja 2017.
   Člen 4
   Ta sklep začne veljati na dan sprejetja.

      V Bruslju, 12. julija 2016

            Za Svet

            Predsednik

         P. KAŽIMÍR

      (1)  UL L 19, 21.1.2005, str. 55.


title: Sklep Sveta z dne 20. novembra 1995 o začasni uporabi nekaterih določb Medregionalnega okvirnega sporazuma o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi strani

text:
Pomembno pravno obvestilo

|

31996D0205

Uradni list L 069 , 19/03/1996 str. 0001 - 0001

		Sklep Svetaz dne 20. novembra 1995o začasni uporabi nekaterih določb Medregionalnega okvirnega sporazuma o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi strani [1](96/205/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti,ob upoštevanju predloga Komisije,ker sta se Skupnost in Skupni trg juga (Mercosur) obvezala sprejeti postopke za predčasno uporabo nekaterih določb Medregionalnega okvirnega sporazuma o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi strani o trgovinskem sodelovanju med pogodbenicama ter institucionalnem okviru tega sodelovanja;ker bo začasna uporaba zadevnih določb do zaključka postopkov, potrebnih za začetek veljavnosti sporazuma, prispevala k olajšanju in pospeševanju tesnejših trgovinskih odnosov med Skupnostjo in Mercosur-om,SKLENIL:Člen 1V imenu Skupnosti se odobri izmenjava pisem med Skupnostjo in Mercosur-om, ki predvideva začasno uporabo nekaterih določb Medregionalnega okvirnega sporazuma o sodelovanju med Evropsko Skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi strani.Besedilo izmenjave pisem je priloženo k temu sklepu.Člen 2V organih iz členov 27 in 29 Sporazuma Komisija zastopa Skupnost.Člen 3Ta sklep se objavi v Uradnem listu Evropskih skupnosti.V Bruslju, 20. novembra 1995Za SvetPredsednikJ. Solana[1] Medregionalni okvirni sporazum o sodelovanju med Evropsko Skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi strani je bil, pod pogojem njegove sklenitve, podpisan v Madridu od 15. do 31. decembra 1995.--------------------------------------------------


title: 2013/398/EU: Sklep Sveta in predstavnikov vlad držav članic, ki so se sestali v okviru Sveta z dne 20. decembra 2012 o podpisu Evro-sredozemskega letalskega sporazuma med Evropsko unijo in njenimi državami članicami na eni strani ter Vlado Države Izrael na drugi strani v imenu Evropske unije in o njegovi začasni uporabi

text:
               2.8.2013

               SL

               Uradni list Evropske unije

               L 208/1

         SKLEP SVETA IN PREDSTAVNIKOV VLAD DRŽAV ČLANIC, KI SO SE SESTALI V OKVIRU SVETA
   z dne 20. decembra 2012
   o podpisu Evro-sredozemskega letalskega sporazuma med Evropsko unijo in njenimi državami članicami na eni strani ter Vlado Države Izrael na drugi strani v imenu Evropske unije in o njegovi začasni uporabi
   (2013/398/EU)
   SVET EVROPSKE UNIJE IN PREDSTAVNIKI VLAD DRŽAV ČLANIC EVROPSKE UNIJE, KI SO SE SESTALI V OKVIRU SVETA SO –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) in prvim odstavkom člena 218(8) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Komisija je v imenu Unije in držav članic s pogajanji dosegla Evro-sredozemski letalski sporazum med Evropsko unijo in njenimi državami članicami na eni strani ter Vlado Države Izrael na drugi strani (v nadaljnjem besedilu: Sporazum) v skladu s Sklepom Sveta in predstavnikov vlad držav članic Evropske unije, ki so se sestali v okviru Sveta z dne 8. aprila 2008, ki Komisijo pooblašča za začetek pogajanj. Pogajanja so se uspešno zaključila s parafiranjem Sporazuma 30. julija 2012.

               (2)

               Ker Sporazum vsebuje elemente, ki spadajo tako v pristojnost Unije kot držav članic, bi morale ta sklep skupaj sprejeti Svet in države članice, da se zagotovi tesno sodelovanje in enotnost v mednarodnih odnosih. Poleg tega je ta sklep namenjen zagotovitvi enotne uporabe z ozirom na Skupni odbor, ustanovljen s členom 22 Sporazuma.

               (3)

               Pravila, ki so predvidena za zagotovitev tega tesnega sodelovanja in enotnosti, bi morala vključevati jasna pravila o zastopanju na kraju samem, med drugim s potrditvijo potrebe po skupnem in splošnem pristopu. V okviru mešanega sporazuma bi morala ta pravila še vedno popolnoma spoštovati delitev pristojnosti med Unijo in njenimi državami članicami ter postopke Unije tudi glede oblikovanja stališča Unije in zastopanja Unije v Skupnem odboru.

               (4)

               Sporazum bi bilo treba s pridržkom njegove poznejše sklenitve podpisati in začasno uporabljati –

         SPREJELI NASLEDNJI SKLEP:
   Člen 1
   Podpis
   Podpis Evro-sredozemskega letalskega sporazuma med Evropsko unijo in njenimi državami članicami na eni strani ter Vlado Države Izrael na drugi strani se odobri v imenu Unije, s pridržkom njegove sklenitve. Besedilo Sporazuma je priloženo k temu sklepu.
   Člen 2
   Pooblastilo za podpis
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Začasna uporaba
   Unija in njene države članice Sporazum do začetka njegove veljavnosti začasno uporabljajo v skladu z njihovimi notranjimi postopki in/ali nacionalnim pravom, karkoli je ustrezno, od dneva podpisa Sporazuma (1).
   Člen 4
   Skupni odbor
   1.   Evropsko unijo in njene države članice v Skupnem odboru, ustanovljenem v skladu s členom 22 Sporazuma, zastopajo predstavniki Komisije oziroma držav članic.
   2.   Komisija oblikuje stališče Unije, ki ga podpirajo njene države članice, v okviru Skupnega odbora glede zadev, ki so v izključni pristojnosti Unije in za katere ni potrebno sprejeti sklepa s pravnim učinkom, in o o tem stališču se vnaprej obvesti Svet in države članice.
   3.   Komisija in države članice skupaj oblikujejo stališče Unije in držav članic v okviru Skupnega odbora glede zadev, za katere se ne uporablja odstavek 2 in za katere ni potrebno sprejeti sklepa s pravnim učinkom.
   4.   Stališče Unije, ki ga podpirajo države članice glede sklepov Skupnega odbora, ki imajo pravne učinke, o zadevah, ki so v izključni pristojnosti Unije, sprejme Svet s kvalificirano večino na predlog Komisije, razen če veljavni postopki glasovanja, določeni v Pogodbi o Evropski uniji in Pogodbi o delovanju Evropske unije, ne določajo drugače.
   5.   Stališče Unije in njenih držav članic glede sklepov Skupnega odbora, ki imajo pravne učinke, a se za njih ne uporablja odstavek 4, sprejme Svet s kvalificirano večino na predlog Komisije, razen če veljavni postopki glasovanja, določeni v Pogodbi o Evropski uniji in Pogodbi o delovanju Evropske unije, ne določajo drugače, in na predlog držav članic.
   Člen 5
   Reševanje sporov
   1.   Komisija zastopa Unijo v postopkih za reševanje sporov iz člena 23 Sporazuma.
   2.   Odločitev o začasni prekinitvi ugodnosti v skladu s členom 23(7) Sporazuma sprejme Svet s kvalificirano večino na predlog Komisije.
   3.   O morebitnih ustreznih ukrepih glede zadev v pristojnosti Unije, ki se sprejmejo v skladu s členom 23 Sporazuma, odloči Komisija ob posvetovanju s posebnim odborom predstavnikov držav članic, ki ga imenuje Svet.
   Člen 6
   Obveščanje Komisije
   1.   Države članice takoj obvestijo Komisijo o vsaki odločitvi, da zavrnejo, prekličejo, začasno odvzamejo ali omejijo pooblastilo letalske družbe Države Izrael, ki jo nameravajo sprejeti v skladu s členom 4 Sporazuma.
   2.   Države članice takoj obvestijo Komisijo o kakršnih koli zahtevah ali uradnih obvestilih, ki so jih predložile ali prejele v skladu s členom 13 Sporazuma.
   3.   Države članice takoj obvestijo Komisijo o kakršnih koli zahtevah ali uradnih obvestilih, ki so jih predložile ali prejele v skladu s členom 14 Sporazuma.
   Člen 7
   Začetek veljavnosti
   Ta sklep začne veljati na dan sprejetja.

      V Bruslju, 20. decembra 2012

            Za Svet

            Predsednik

         E. FLOURENTZOU

      (1)  Generalni sekretariat Sveta bo v Uradnem listu Evropske unije objavil datum podpisa Sporazuma.


title: 2009/72/ES: Sklep Komisije z dne 15. decembra 2008 ustanovitev strokovne skupine na trgu plačilnih sistemov

text:
               28.1.2009

               SL

               Uradni list Evropske unije

               L 24/15

      SKLEP KOMISIJE

   z dne 15. decembra 2008
   ustanovitev strokovne skupine na trgu plačilnih sistemov
   (2009/72/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               Eden glavnih ciljev Skupnosti je zagotoviti pravilno delovanje notranjega trga, katerega bistveni del so plačilne storitve. Ob hitrem razvoju inovacij in tehnologij je pomembno, da ima notranji trg zanesljive, uporabnikom prijazne, učinkovite in varne plačilne sisteme, ki prinašajo koristi tako izvajalcem storitev kot uporabnikom.

               (2)

               V skladu z načeli bolje oblikovanih predpisov Komisija pri razvijanju politike v zvezi s plačilnimi sistemi pripisuje velik pomen pravilnemu svetovanju zainteresiranim stranem, zlasti izvajalcem plačilnih storitev in uporabnikom. V ta namen bo Komisija morda zahtevala strokovno znanje strokovnjakov v okviru svetovalnega organa.

               (3)

               Zato je treba ustanoviti skupino strokovnjakov na področju plačilnih sistemov in opredeliti njene naloge in sestavo.

               (4)

               Kot je navedeno v beli knjigi o politiki finančnih storitev 2005–2010, Komisija pripisuje velik pomen sorazmerni zastopanosti uporabnikov. Zato mora skupina Komisiji pomagati, da bo imela na voljo najbolj ustrezno zastopanost zainteresiranih strani.

               (5)

               Skupino morajo sestavljati posamezniki z zahtevanim strokovnim znanjem s področja plačilnih sistemov. Vendar mora biti omejena na predstavnike zasebnih zainteresiranih strani, saj imajo javni organi in centralne banke svoje svetovalne skupine s področja plačilnih sistemov.

               (6)

               Skupina mora Komisiji pomagati pri pripravi in izvajanju politike v zvezi s plačilnimi sistemi.

               (7)

               Za člane nove skupine je treba določiti pravila o razkritju podatkov brez poseganja v Pravilnik Komisije o varnosti iz Priloge k Sklepu Komisije 2001/844/ES, ESPJ, Euratom (1).

               (8)

               Osebne podatke, ki se nanašajo na člane skupine, je treba obdelati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (2) –

         SKLENILA:
   Člen 1
   Strokovna skupina na trgu plačilnih sistemov
   Ustanovi se strokovna skupina na trgu plačilnih sistemov (v nadaljnjem besedilu „skupina“).
   Člen 2
   Naloga
   Naloga skupine je:

               (a)

               pomoč Komisiji pri pripravah zakonodajnih aktov ali političnih pobud v zvezi s plačilnimi sistemi, vključno z vprašanji preprečevanja goljufij, povezanih s sektorjem plačilnega prometa in uporabniki teh sistemov;

               (b)

               zagotovitev pregleda nad praktičnim izvajanjem navedene politike;

               (c)

               izmenjava mnenj o posodobljenih najboljših praksah in zagotovitev spremljanja morebitnih razlogov za pomisleke pri udeležencih na trgu.

         Člen 3
   Posvetovanje
   Komisija se lahko posvetuje s skupino o kakršni koli stvari v zvezi s plačilnimi sistemi, vključno z vprašanji preprečevanja goljufij, povezanih s sektorjem plačilnega prometa in uporabniki teh sistemov.
   Člen 4
   Člani – imenovanje
   1.   Skupino sestavlja največ 50 članov.
   2.   Na podlagi poziva za prijavo interesa Komisija imenuje člane skupine izmed strokovnjakov s področja iz člena 2 med naslednjimi:

               (a)

               predstavniki sektorja plačilnega prometa, vključno s podjetji in z združenji;

               (b)

               predstavniki uporabnikov plačilnih sistemov, vključno s podjetji in z združenji;

               (c)

               predstavniki zasebnih organov, ki so intenzivno vključeni v preprečevanje goljufij v zvezi s plačili;

               (d)

               posamezniki z akademskimi izkušnjami ali priznanim strokovnim znanjem na področju iz člena 2.

         3.   Člani iz odstavka 2 pisno izrazijo svoj interes za sodelovanje v skupini.
   4.   Komisija oceni ustreznost posameznih strokovnjakov po naslednjih merilih:

               (a)

               ustrezno dokazano znanje ali strokovne izkušnje na področju, ki ga zajema pristojnost skupine;

               (b)

               praktično znanje in izkušnje v zadnjem obdobju;

               (c)

               znanje jezika, ki se uporablja na področju financ, na stopnji, ki strokovnjaku omogoča sodelovanje v razpravah in pisanje poročil.

         Prejete prijave interesa morajo vključevati dokumentacijo, ki dokazuje, da predlagani strokovnjaki izpolnjujejo pogoje iz tega odstavka.
   5.   Komisija pri imenovanju članov upošteva, da morajo biti zastopani interesi vseh zainteresiranih strani. Poleg tega Komisija med prejetimi predlogi zagotovi sorazmerno zastopanost uporabnikov, široko geografsko pokritost in uravnoteženo zastopanost obeh spolov.
   6.   Predlagani strokovnjaki, ki so bili izbrani kot primerni za članstvo, a niso bili imenovani, se lahko uvrstijo na rezervni seznam, ki ga Komisija lahko uporabi za imenovanje nadomestnih članov.
   7.   Uporabljajo se naslednje določbe:

               (a)

               člani, ki jih predlagajo sektor plačilnega prometa, uporabniki plačilnih sistemov ali zasebni organi, vključeni v preprečevanje goljufij v zvezi s plačili, so imenovani kot zainteresirane strani;

               (b)

               člani z akademskimi izkušnjami ali priznanim strokovnim znanjem so imenovani kot posamezniki;

               (c)

               mandat članov skupine se začne s prvim srečanjem skupine; člani opravljajo funkcijo, dokler se jih ne nadomesti ali do izteka mandata;

               (d)

               člane, ki ne morejo več učinkovito prispevati k razpravam skupine, ki odstopijo s tega položaja ali ne upoštevajo pogojev iz tega člena ali člena 287 Pogodbe, je mogoče do izteka njihovega mandata zamenjati;

               (e)

               člani, imenovani kot posamezniki, se vsako leto pisno zavežejo, da bodo delovali v javnem interesu ter podpišejo izjavo o neobstoju ali obstoju kakršnega koli interesa, ki bi lahko negativno vplival na njihovo nepristranskost;

               (f)

               imena članov skupine se objavijo v registru strokovnih skupin Evropske komisije in na spletni strani GD za notranji trg in storitve. Imena članov se zberejo, obdelajo in objavijo v skladu z Uredbo (ES) št. 45/2001.

         Člen 5
   Delovanje
   1.   Skupini predseduje predstavnik Komisije.
   2.   V dogovoru s Komisijo se lahko ustanovijo podskupine za proučitev posebnih vprašanj v okviru nalog, ki jih določi skupina; podskupine se razpustijo takoj, ko so opravile naloge.
   3.   Predstavnik Komisije lahko povabi strokovnjake in opazovalce s posebnim znanjem k sodelovanju pri delu skupine in podskupin.
   4.   Informacije, dobljene v okviru sodelovanja pri delu skupine ali podskupine, se ne smejo razkriti, če Komisija določi, da se nanašajo na zaupna vprašanja.
   5.   Skupine in podskupine se ponavadi sestanejo v prostorih Komisije, v sestavu in skladno z urnikom, ki ga določi Komisija. Komisija za skupino zagotovi tajniške storitve. Sestankov skupine in njenih podskupin se lahko udeležujejo uradniki Komisije, ki jih zanima to področje.
   6.   Skupina sprejme svoj poslovnik na podlagi standardnega poslovnika, ki ga je sprejela Komisija.
   7.   Službe Komisije lahko na internetu v izvirnem jeziku zadevnega dokumenta objavijo vsak povzetek, sklep, del sklepa ali delovni dokument skupine.
   Člen 6
   Stroški sestankov
   1.   Komisija povrne potne stroške in, kadar je to primerno, dnevnice članov, strokovnjakov in opazovalcev, v skladu s pravili Komisije o nadomestilih za zunanje strokovnjake.
   2.   Člani, izvedenci in opazovalci za svoje storitve ne dobijo plačila.
   3.   Stroški zasedanj se povrnejo v mejah letnega proračuna, ki ga pristojne službe Komisije dodelijo skupini.

      V Bruslju, 15. decembra 2008

            Za Komisijo

         Charlie McCREEVY

            Član Komisije

      (1)  UL L 317, 3.12.2001, str. 1.

      (2)  UL L 8, 12.1.2001, str. 1.


Pomembno pravno obvestilo

|

Sklep Sveta 2012/768/SZVP z dne 9. marca 2012 o podpisu in sklenitvi Sporazuma med Evropsko unijo in Nekdanjo jugoslovansko republiko Makedonijo o vzpostavitvi okvira za sodelovanje Nekdanje jugoslovanske republike Makedonije v operacijah Evropske unije za krizno upravljanje - Sporazum med Evropsko unijo in Nekdanjo jugoslovansko republiko Makedonijo o vzpostavitvi okvira za sodelovanje Nekdanje jugoslovanske republike Makedonije v operacijah Evropske unije za krizno upravljanje

Uradni list L 338 , 12/12/2012 str. 0001 - 0010

		Sklep Sveta 2012/768/SZVPz dne 9. marca 2012o podpisu in sklenitvi Sporazuma med Evropsko unijo in Nekdanjo jugoslovansko republiko Makedonijo o vzpostavitvi okvira za sodelovanje Nekdanje jugoslovanske republike Makedonije v operacijah Evropske unije za krizno upravljanjeSVET EVROPSKE UNIJE JE –ob upoštevanju Pogodbe o Evropski uniji, in zlasti člena 37 Pogodbe,ob upoštevanju Pogodbe o delovanju Evropske unije, in zlasti člena 218(5) in (6) Pogodbe,ob upoštevanju predloga visokega predstavnika Unije za zunanje zadeve in varnostno politiko (VP),ob upoštevanju naslednjega:(1) Pogoje glede sodelovanja tretjih držav v operacijah Evropske unije za krizno upravljanje bi bilo treba določiti v sporazumu o vzpostavitvi okvira za morebitno prihodnje sodelovanje in ne za vsako posamezno operacijo posebej.(2) Potem ko je Svet 26. aprila 2010 s sklepom odobril začetek pogajanj, je bil s pogajanji VP dosežen Sporazum med Evropsko unijo in Nekdanjo jugoslovansko republiko Makedonijo o vzpostavitvi okvira za sodelovanje Nekdanje jugoslovanske republike Makedonije v operacijah Evropske unije za krizno upravljanje (v nadaljnjem besedilu: Sporazum).(3) Sporazum bi bilo treba odobriti –SPREJEL NASLEDNJI SKLEP:Člen 1Sporazum med Evropsko unijo in Nekdanjo jugoslovansko republiko Makedonijo o vzpostavitvi okvira za sodelovanje Nekdanje jugoslovanske republike Makedonije v operacijah Evropske unije za krizno upravljanje (v nadaljnjem besedilu: Sporazum) se odobri v imenu Unije.Besedilo Sporazuma je priloženo temu sklepu.Člen 2Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.Člen 3Predsednik Sveta v imenu Unije pošlje uradno obvestilo iz člena 16(1) Sporazuma.Člen 4Ta sklep začne veljati na dan njegovega sprejetja.V Bruslju, 9. marca 2012Za SvetPredsednicaI. Auken--------------------------------------------------+++++ TIFF +++++COUNCIL OF THE EUROPEAN UNIONBrussels, 29 October 2012H.E. Mr. Nikola POPOSKI,Minister of Foreign Affairsof the former Yugoslav Republic of Macedonia.Sir,I have the honour to propose that, if it is acceptable to your Government, this letter and your confirmation shall together take the place of signature of the Agreement between the European Union and the former Yugoslav Republic of Macedonia establishing a framework for the participation of the former Yugoslav Republic of Macedonia in European Union crisis management operations.The text of the aforementioned Agreement, herewith annexed, has been approved for signature and conclusion, on behalf of the European Union, by a decision of the Council of the European Union on 9 March 2012 and is, consequently, binding on the Union. Pending its entry into force, this Agreement, in accordance with its Article 16.2, shall be provisionally applied from today’s date.Please accept, Sir, the assurance of my highest consideration.For the European Union+++++ TIFF +++++Pierre VimontExecutive Secretary GeneralEuropean External Action ServiceEncl.175 Rue de la Loi,1048 Brussels, Belgium--------------------------------------------------PREVODSporazummed Evropsko unijo in Nekdanjo jugoslovansko republiko Makedonijo o vzpostavitvi okvira za sodelovanje Nekdanje jugoslovanske republike Makedonije v operacijah Evropske unije za krizno upravljanjeEVROPSKA UNIJAna eni strani inNEKDANJA JUGOSLOVANSKA REPUBLIKA MAKEDONIJAna drugi strani,v nadaljnjem besedilu skupaj: pogodbenici, STA SE –OB UPOŠTEVANJU NASLEDNJEGA:(1) Evropska unija lahko sklene, da bo sprejela ukrepe na področju kriznega upravljanja.(2) Evropska unija odloča, ali bo k sodelovanju v operaciji EU za krizno upravljanje povabila tudi tretje države. Nekdanja jugoslovanska republika Makedonija lahko sprejme povabilo Evropske unije in ponudi svoj prispevek. V tem primeru bo Evropska unija odločila, ali sprejme ta predlagani prispevek.(3) Pogoje glede sodelovanja Nekdanje jugoslovanske republike Makedonije v operacijah EU za krizno upravljanje bi bilo treba določiti v sporazumu o vzpostavitvi okvira za tako morebitno prihodnje sodelovanje in ne za vsako posamezno operacijo posebej.(4) Tak sporazum ne bi smel vplivati na pravico do neodvisnega odločanja Evropske unije in ne bi smel vnaprej vplivati na vsakokratno odločitev o sodelovanju v operaciji EU za krizno upravljanje.(5) Vsebina takega sporazuma bi lahko bile le prihodnje operacije EU za krizno upravljanje, sporazum pa ne bi smel vplivati na veljavne sporazume o sodelovanju Nekdanje jugoslovanske republike Makedonije v operacijah EU za krizno upravljanje, ki so se že začele –DOGOVORILI O NASLEDNJEM:ODDELEK ISPLOŠNE DOLOČBEČlen 1Odločitve, povezane s sodelovanjem1. Potem ko Evropska unija sprejme odločitev, da k sodelovanju v operaciji EU za krizno upravljanje povabi Nekdanjo jugoslovansko republiko Makedonijo, in se ta država odloči za sodelovanje, Evropski uniji posreduje informacije o predlaganem prispevku.2. Evropska unija se pri oceni predlaganega prispevka posvetuje z Nekdanjo jugoslovansko republiko Makedonijo.3. Evropska unija Nekdanji jugoslovanski republiki Makedoniji takoj, ko je to mogoče, posreduje zgodnje obvestilo glede verjetnega prispevka k skupnim stroškom operacije, da bi Nekdanji jugoslovanski republiki Makedoniji s tem pomagala pri pripravi njene ponudbe.4. Da bi Evropska unija zagotovila sodelovanje Nekdanje jugoslovanske republike Makedonije v skladu z določbami tega sporazuma, jo s pismom obvesti o rezultatu ocene.Člen 2Okvir1. Nekdanja jugoslovanska republika Makedonija se pridruži sklepu Sveta, s katerim Svet Evropske unije odloči, da bo Evropska unija izvedla operacijo za krizno upravljanje, in vsakemu drugemu sklepu, s katerim Svet Evropske unije sklene podaljšati operacije EU za krizno upravljanje, v skladu z določbami tega sporazuma in vsemi zahtevanimi izvedbenimi dogovori.2. Prispevek Nekdanje jugoslovanske republike Makedonije k operaciji EU za krizno upravljanje ne posega v avtonomijo odločanja EU.Člen 3Status osebja in sil1. Status osebja, dodeljenega civilni operaciji EU za krizno upravljanje, oziroma sil, ki jih Nekdanja jugoslovanska republika Makedonija prispeva k vojaški operaciji EU za krizno upravljanje, ureja sporazum o statusu sil oziroma misije, če je sklenjen, med Evropsko unijo in državo(-ami), v kateri(h) operacija poteka.2. Status osebja, dodeljenega vojaškemu poveljstvu ali poveljujočim elementom, ki se nahajajo izven držav(-e), kjer poteka operacija EU za krizno upravljanje, urejajo dogovori med vojaškim poveljstvom in zadevnimi poveljujočimi elementi ter Nekdanjo jugoslovansko republiko Makedonijo.3. Brez vpliva na sporazum o statusu sil oziroma misije iz odstavka 1 ima Nekdanja jugoslovanska republika Makedonija sodno pristojnost za svoje osebje, ki sodeluje v operaciji EU za krizno upravljanje. Kadar sile Nekdanje jugoslovanske republike Makedonije delujejo na ladji ali zrakoplovu države članice Evropske unije, ima ta država članica sodno pristojnost v skladu s svojimi notranjimi zakoni in postopki.4. Nekdanja jugoslovanska republika Makedonija je odgovorna za kakršne koli zahtevke v zvezi s sodelovanjem v operaciji EU za krizno upravljanje, ki jih vloži njeno osebje ali se nanj nanašajo, in je odgovorna za uvedbo kakršnih koli ukrepov zoper svoje osebje, zlasti za vlaganje tožb ali uvedbo disciplinskih postopkov, v skladu s svojimi zakoni in predpisi.5. Pogodbenici se dogovorita, da opustita morebitne in vse zahtevke, razen pogodbenih zahtevkov, do druge pogodbenice zaradi škode, izgube ali uničenja sredstev, ki pripadajo kateri koli pogodbenici ali jih ta uporablja, ali zaradi telesne poškodbe ali smrti osebja katere koli pogodbenice pri opravljanju njegovih uradnih nalog v povezavi z dejavnostmi v okviru tega sporazuma, razen v primeru hude malomarnosti ali namerne kršitve.6. Nekdanja jugoslovanska republika Makedonija se obvezuje, da bo ob podpisu tega sporazuma predložila izjavo o odstopu od odškodninskih zahtevkov do katere koli države, ki sodeluje v operaciji EU za krizno upravljanje, v kateri sodeluje Nekdanja jugoslovanska republika Makedonija.7. Evropska unija se obvezuje, da bo ob podpisu tega sporazuma zagotovila predložitev izjav držav članic Evropske unije o odstopu od odškodninskih zahtevkov v zvezi s kakršnim koli prihodnjim sodelovanjem Nekdanje jugoslovanske republike Makedonije v operaciji EU za krizno upravljanje.Člen 4Zaupne informacijeSporazum med vlado Nekdanje jugoslovanske republike Makedonije in Evropsko unijo o varnostnih postopkih za izmenjavo tajnih podatkov, sklenjen 25. marca 2005 v Skopju, se uporablja v okviru operacij EU za krizno upravljanje.ODDELEK IIDOLOČBE O SODELOVANJU V CIVILNIH OPERACIJAH ZA KRIZNO UPRAVLJANJEČlen 5Osebje, dodeljeno civilni operaciji EU za krizno upravljanje1. Nekdanja jugoslovanska republika Makedonija:(a) zagotovi, da njeno osebje, dodeljeno civilni operaciji EU za krizno upravljanje, svoje naloge opravlja v skladu s:- sklepom Sveta in nadaljnjimi spremembami iz člena 2(1),- operativnim načrtom,- izvedbenimi ukrepi;(b) pravočasno obvesti vodjo misije civilne operacije EU za krizno upravljanje (v nadaljnjem besedilu: vodja misije) in visokega predstavnika Unije za zunanje zadeve in varnostno politiko (VP) o kakršnih koli spremembah njenega prispevka k civilni operaciji EU za krizno upravljanje.2. Osebje, dodeljeno civilni operaciji EU za krizno upravljanje, opravi zdravniški pregled in cepljenje, njegovo zdravstveno sposobnost za opravljanje funkcije pa potrdi pristojni organ Nekdanje jugoslovanske republike Makedonije. Osebje, dodeljeno civilni operaciji EU za krizno upravljanje, predloži kopijo tega potrdila.Člen 6Struktura poveljevanja1. Osebje, ki ga dodeli sodelujoča država, pri opravljanju svojih nalog in ravnanju upošteva zgolj interese civilne operacije EU za krizno upravljanje.2. Vse osebje ostane pod polnim poveljstvom nacionalnih organov.3. Nacionalni organi prenesejo operativni nadzor na Evropsko unijo.4. Vodja misije prevzame odgovornost za civilno operacijo EU za krizno upravljanje ter na terenu izvršuje poveljevanje in nadzor nad operacijo.5. Vodja misije vodi civilno operacijo EU za krizno upravljanje in zagotavlja njeno vsakodnevno upravljanje.6. Nekdanja jugoslovanska republika Makedonija ima v skladu s pravnimi instrumenti iz člena 2(1) pri vsakodnevnem upravljanju operacije enake pravice in obveznosti kakor države članice Evropske unije, ki sodelujejo v operaciji.7. Vodja misije je odgovoren za disciplinski nadzor nad osebjem civilne operacije EU za krizno upravljanje. Disciplinske ukrepe po potrebi sprejme pristojni nacionalni organ.8. Nekdanja jugoslovanska republika Makedonija določi točko za stike nacionalnega kontingenta (NPC), ki zastopa njen nacionalni kontingent v operaciji. NPC poroča vodji misije o nacionalnih zadevah in je odgovorna za vsakodnevno disciplino kontingenta.9. Evropska unija sprejme odločitev o zaključku operacije po posvetovanju z Nekdanjo jugoslovansko republiko Makedonijo, če ta država na dan zaključka operacije še vedno prispeva k civilni operaciji EU za krizno upravljanje.Člen 7Finančni vidiki1. Brez vpliva na člen 8 sodelujoča država prevzame kritje vseh stroškov, povezanih z njenim sodelovanjem v operaciji, razen tekočih stroškov, kakor je določeno v operativnem proračunu operacije.2. V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) operacija poteka, Nekdanja jugoslovanska republika Makedonija, če je bila ugotovljena njena odgovornost, plača odškodnino pod pogoji, predvidenimi v veljavnem sporazumu o statusu misije, kot je določeno v členu 3(1).Člen 8Prispevek v operativni proračun1. Nekdanja jugoslovanska republika Makedonija prispeva k financiranju operativnega proračuna civilne operacije EU za krizno upravljanje.2. Ta prispevek k operativnemu proračunu se izračuna na podlagi ene od naslednjih formul, in sicer tiste, pri kateri je izračun nižji:(a) delež referenčnega zneska, ki je sorazmeren razmerju med BND Nekdanje jugoslovanske republike Makedonije in celotnim BND vseh držav, ki prispevajo v operativni proračun operacije, ali(b) delež referenčnega zneska za operativni proračun, ki je sorazmeren razmerju med številom osebja Nekdanje jugoslovanske republike Makedonije, sodelujočega v operaciji, in celotnim številom osebja vseh v operaciji sodelujočih držav.3. Ne glede na odstavka 1 in 2 sodelujoča država ne prispeva k financiranju dnevnic, ki se izplačujejo osebju iz držav članic Evropske unije.4. Ne glede na odstavek 1 Evropska unija sodelujočo državo načeloma oprosti finančnih prispevkov za določeno civilno operacijo EU za krizno upravljanje, če:(a) Evropska unija ugotovi, da je prispevek Nekdanje jugoslovanske republike Makedonije tako velik, da bistveno prispeva k tej operaciji, ali(b) BND na prebivalca v Nekdanji jugoslovanski republiki Makedoniji ne presega BND na prebivalca v kateri koli državi članici Evropske unije.5. Vodja misije in zadevne upravne službe Nekdanje jugoslovanske republike Makedonije podpišejo dogovor o plačilu prispevkov Nekdanje jugoslovanske republike Makedonije v operativni proračun civilne operacije EU za krizno upravljanje. Ta dogovor med drugim vključuje določbe o:(a) zadevnem znesku,(b) načinih plačila finančnega prispevka,(c) postopku revizije.ODDELEK IIIDOLOČBE O SODELOVANJU V VOJAŠKIH OPERACIJAH ZA KRIZNO UPRAVLJANJEČlen 9Sodelovanje v vojaški operaciji EU za krizno upravljanje1. Nekdanja jugoslovanska republika Makedonija zagotovi, da njene sile in osebje, ki sodelujejo v vojaški operaciji EU za krizno upravljanje, opravljajo svoje naloge v skladu s:(a) sklepom Sveta in nadaljnjimi spremembami iz člena 2(1),(b) operativnim načrtom,(c) izvedbenimi ukrepi.2. Osebje, ki ga dodeli sodelujoča država, pri opravljanju svojih nalog in ravnanju upošteva zgolj interese vojaške operacije EU za krizno upravljanje.3. Nekdanja jugoslovanska republika Makedonija pravočasno obvesti poveljnika operacije EU o kakršni koli spremembi glede njenega sodelovanja v operaciji.Člen 10Struktura poveljevanja1. Vse sile in osebje, ki sodelujejo v vojaški operaciji EU za krizno upravljanje, ostanejo pod polnim poveljstvom nacionalnih organov.2. Nacionalni organi prenesejo operativno in taktično poveljevanje oziroma nadzor nad svojimi silami in osebjem na poveljnika operacije EU, ki sme svoja pooblastila prenesti.3. Nekdanja jugoslovanska republika Makedonija ima pri vsakodnevnem upravljanju operacije enake pravice in obveznosti kakor sodelujoče države članice Evropske unije.4. Poveljnik operacije EU lahko po posvetovanju z Nekdanjo jugoslovansko republiko Makedonijo kadar koli zahteva umik prispevka sodelujoče države.5. Nekdanja jugoslovanska republika Makedonija imenuje višjega vojaškega predstavnika, ki zastopa njen nacionalni kontingent v vojaški operaciji EU za krizno upravljanje. Višji vojaški predstavnik se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta Nekdanje jugoslovanske republike Makedonije.Člen 11Finančni vidiki1. Brez vpliva na člen 12 tega sporazuma, sodelujoča država prevzame kritje vseh stroškov, povezanih z njenim sodelovanjem v operaciji, razen če je za stroške predvideno skupno financiranje, kot je določeno v pravnih instrumentih iz člena 2(1) tega sporazuma in v Sklepu Sveta 2011/871/SZVP z dne 19. decembra 2011 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (ATHENA) [1].2. V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) operacija poteka, Nekdanja jugoslovanska republika Makedonija, če je bila ugotovljena njena odgovornost, plača odškodnino pod pogoji, predvidenimi v veljavnem sporazumu o statusu sil, kot je določeno v členu 3(1).Člen 12Prispevek k skupnim stroškom1. Nekdanja jugoslovanska republika Makedonija prispeva k financiranju skupnih stroškov vojaške operacije EU za krizno upravljanje.2. Ta prispevek k skupnim stroškom se izračuna na podlagi ene od naslednjih dveh formul, in sicer tiste, pri kateri je izračun nižji:(a) delež skupnih stroškov, ki je sorazmeren razmerju med BND Nekdanje jugoslovanske republike Makedonije in celotnim BND vseh držav, ki prispevajo k skupnim stroškom operacije, ali(b) delež skupnih stroškov, ki je sorazmeren razmerju med številom osebja iz Nekdanje jugoslovanske republike Makedonije, ki sodeluje v operaciji, in celotnim številom osebja vseh v operaciji sodelujočih držav.Kadar se uporabi formula iz točke (b) prvega pododstavka in Nekdanja jugoslovanska republika Makedonija prispeva le osebje za vojaško poveljstvo operacije ali sil, se uporabi razmerje med njenim osebjem in celotnim številom osebja zadevnega vojaškega poveljstva. V ostalih primerih se uporabi razmerje med vsem osebjem, ki ga prispeva sodelujoča država, in celotnim osebjem operacije.3. Ne glede na odstavek 1 Evropska unija sodelujočo državo načeloma oprosti finančnih prispevkov k skupnim stroškom določene vojaške operacije EU za krizno upravljanje, če:(a) Evropska unija ugotovi, da je prispevek Nekdanje jugoslovanske republike Makedonije k sredstvom oziroma zmogljivostim tako velik, da bistveno prispeva k tej operaciji, ali(b) BND na prebivalca v Nekdanji jugoslovanski republiki Makedoniji ne presega BND na prebivalca v kateri koli državi članici Evropske unije.4. Sklene se dogovor med upraviteljem, določenim s Sklepom Sveta 2011/871/SZVP in pristojnimi upravnimi organi Nekdanje jugoslovanske republike Makedonije. Ta dogovor med drugim vsebuje določbe o:(a) zadevnem znesku;(b) načinih plačila finančnega prispevka;(c) postopku revizije.ODDELEK IVKONČNE DOLOČBEČlen 13Dogovori o izvajanju SporazumaBrez vpliva na določbe členov 8(5) in 12(4) sklene VP z ustreznimi organi Nekdanje jugoslovanske republike Makedonije vse potrebne tehnične in upravne dogovore za izvajanje tega sporazuma.Člen 14Neizpolnjevanje obveznostiČe pogodbenica ne izpolni svojih obveznosti iz tega sporazuma, ima druga pogodbenica pravico s pisnim obvestilom odpovedati ta sporazum z enomesečnim odpovednim rokom.Člen 15Reševanje sporovSpori v zvezi z razlago ali uporabo tega sporazuma se med pogodbenicama rešujejo po diplomatski poti.Člen 16Začetek veljavnosti1. Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku notranjih pravnih postopkov, potrebnih za začetek veljavnosti sporazuma.2. Ta sporazum se začasno uporablja od datuma podpisa.3. Ta sporazum se redno pregleduje.4. Spremembe tega sporazuma so možne na podlagi medsebojnega pisnega sporazuma med pogodbenicama.5. Vsaka pogodbenica lahko ta sporazum odpove tako, da drugo pogodbenico o tem pisno obvesti. Takšna odpoved začne učinkovati šest mesecev po tem, ko je druga pogodbenica prejela uradno obvestilo.V Bruslju, dne devetindvajsetega oktobra leta dva tisoč dvanajst, v angleščini v dveh izvodih.[1] UL L 343, 23.12.2011, str. 35.--------------------------------------------------+++++ TIFF +++++РЕПУБЛИКА МАКЕДОНИЈАМИНИСТЕРСТВО ЗА НАДВОРЕШНИ РАБОТИREPUBLIC PF MACEDONIAMINISTRY OF FOREIGN AFFAIRSМинистер/ MinisterBrussels, 29 October 2012Sir,On behalf of the Government of the Republic of Macedonia I have the honour to acknowledge receipt of your letter dated 29 of October 2012 regarding the signature of the Agreement between the Republic of Macedonia and the European Union establishing a framework for the participation of the Republic of Macedonia in European Union crisis management operations.I hereby confirm that the Government of the Republic of Macedonia agrees with the provisions of the aforementioned Agreement, and considers the said Agreement as being signed with your letter and this letter of confirmation.However, I declare that the Republic of Macedonia does not accept the denomination used for my country in the text of the above-mentioned Agreement having in view that the constitutional name of my country is the Republic of Macedonia.Please accept, Sir, the assurances of my highest consideration.Nikola Poposki+++++ TIFF +++++ToMr. Pierre VimontExecutive Secretary GeneralEuropean External Action ServiceCOUNCIL OF THE EUROPEAN UNION--------------------------------------------------+++++ TIFF +++++COUNCIL OF THE EUROPEAN UNIONBrussels, 29 October 2012H.E. Mr. Nikola POPOSKI,Minister of Foreign Affairsof the former Yugoslav Republic of Macedonia.Sir,I have the honour to acknowledge receipt of your letter of today's date.The European Union notes that the Exchange of Letters between the European Union and the former Yugoslav Republic of Macedonia, which takes the place of signature of the Agreement between the European Union and the former Yugoslav Republic of Macedonia establishing a framework for the participation of the former Yugoslav Republic of Macedonia in European Union crisis management operations, has been accomplished and that this cannot be interpreted as acceptance or recognition by the European Union in whatever form or content of a denomination other than the "former Yugoslav Republic of Macedonia".Please accept, Sir, the assurance of my highest consideration.For the European Union+++++ TIFF +++++Pierre VimontExecutive Secretary GeneralEuropean External Action Service175 Rue de la Loi,1048 Brussels, Belgium--------------------------------------------------IZJAVEDržave članice EU:"Države članice EU si bodo pri uporabi sklepa Sveta EU o operaciji EU za krizno upravljanje, v kateri sodeluje Nekdanja jugoslovanska republika Makedonija, prizadevale, kolikor to dopuščajo njihovi notranji pravni sistemi, v čim večji meri opustiti odškodninske zahtevke do Nekdanje jugoslovanske republike Makedonije zaradi telesne poškodbe, smrti svojega osebja ali škode ali izgube katerih koli sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:- povzročilo osebje iz Nekdanje jugoslovanske republike Makedonije pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali- povzročila uporaba katerih koli sredstev, ki pripadajo Nekdanji jugoslovanski republiki Makedoniji, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Nekdanje jugoslovanske republike Makedonije pri uporabi teh sredstev."Nekdanja Jugoslovanska Republika Makedonija:"Nekdanja jugoslovanska republika Makedonija si bo pri uporabi sklepa Sveta EU o operaciji EU za krizno upravljanje prizadevala, kolikor to dopušča njen notranji pravni sistem, v čim večji meri opustiti odškodninske zahtevke do katere koli druge države, sodelujoče v operaciji EU za krizno upravljanje, zaradi telesne poškodbe, smrti svojega osebja, škode ali izgube katerih koli sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:- povzročilo osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali- povzročila uporaba katerih koli sredstev, ki pripadajo državam, sodelujočim v operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje pri uporabi teh sredstev."--------------------------------------------------